**О Б Р А З Л О Ж Е Њ Е**

Надзорни одбор ЈП за стамбене услуге „Нишстан“ Ниш на седници од 29.11.2024.године, донео је Програм пословања ЈП за стамбене услуге „Нишстан“ Ниш за 2025. годину и исти је достављен Градској управи за имовину и одрживи развој на даљи поступак, у циљу добијања сагласности Скупштине Града као оснивача.

Правни основ за давање сагласности садржан је у члану 59. став 7.Закона о јавним предузећима ("Службени гласник РС", број 15/2016, 88/2019 и 62/2023 - други закон) ), члану 37.став 1. тачка 10б) Статута Града Ниша ("Службени лист Града Ниша", број 88/2008, 143/2016 и 18/2019) и члану 38. став 1. тачка 2) и став 2 . Одлуке о усклађивању пословања Јавног предузећа за стамбене услуге ''Нишстан'' Ниш са Законом о јавним предузећима („Службени лист Града Ниша“ број 135/2016, 39/2017 и 65/2018)

Програм пословања ЈП за стамбене услуге „Нишстан“ Ниш за 2025. годину, садржи елементе дате Смерницама за израду годишњег програма пословања за 2025.годину, односно трогодишњег програма пословања за период 2025-2027.године јавних предузећа и других облика организовања који обављају делатност од општег интереса.

Планирани физички обим активности за 2025. годину ЈП'''Нишстан'' је базиран на оствареним резултатима из претходне године и на процени обима активности за наредни период и остварује се кроз следеће Програме:

1.Програм хитних интервенција;

2. Програм текућег одржавања;

3.Програм инвестиционог одржавања према скупштинама станара;

4. Програм инвестиционог одржавања према трећим лицима и

5. Посебни програми из буџета Града Ниша.

У оквиру планираних финансијских показатеља за 2025.годину, предузеће планира приходе у укупном износу од 282.023.000 динара, а расходи су планирани у износу од 281.232.000 динара.За 2025.годину предузеће планира добит у износу од 791.000 динара .

Укупан планирани број запослених по Програму пословања за 2025.годину је 124 радника и то 114 радникa на неодређено време и 10 радника запослених на одређено време. Остале промене везане за запослене односиће се на смањење броја запослених због одласка у пензију и пријем радника на основу потреба у процесу рада.

Укупна маса за исплату зарада је, према наводима предузећа, планирана у складу са важећим законским, подзаконским и општим актима којима се уређује ова област.

Задуженост ЈП ,,Нишстан,, планира се у делу коришћења дозвољних минуса по текућем рачуну и то код Банке Интезе у износу од 10.000.000 динара и 5.000.000 динара код Поштанске Штедионице .

Планом јавних набавки за 2025.годину планиране су набавке које ће се спровести ради обављања делатности предузећа. Набавка основних средстава је лимитирана финансијским могућностима предузећа, уз уважавање приоритетних потреба.

ЈП''Нишстан'' не планира капитална улагања и инвестиције. На започетим инвестицијама које се односе на пословно- стамбени објекат ''Александрија '' и на локацији у ул. Марка Орешковића нису планирана улагања у 2025.години.

Градска управа за финансије је разматрајући програм пословања ЈП за стамбене услуге ''Нишстан'' Ниш за 2025.годину далa мишљење број 5171-1/2024-05 од 18.12.2024.године.

У складу са Статутом Града Ниша (''Службени лист Града Ниша'', број 88/2008, 143/2016 и 18/2019) затражено је и претходно мишљење ГО на пословања ЈП за стамбене услуге '''Нишстан'' Ниш за 2025.годину.

Имајући у виду да је Програм пословања ЈП за стамбене услуге „Нишстан“ Ниш за 2025. годину сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, предлаже се доношење решења као у диспозитиву.

ГРАДСКA УПРАВA ЗА ИМОВИНУ И ОДРЖИВИ РАЗВОЈ

В.Д. НАЧЕЛНИКА

Анђелија Стаменковић